Φίλιππος της Γιουγκοσλαβίας

Ο Φίλιππος Καρατζόρτζεβιτς (σερβικά κυριλλικά: Филип Карађорђевић, γεν. 15 Ιανουαρίου 1982) είναι επιχειρηματίας και Κληρονομικός Πρίγκιπας της Σερβίας και της Γιουγκοσλαβίας και μέλος του Οίκου των Καραγεώργεβιτς. Είναι ο δεύτερος γιος του Διάδοχου Πρίγκιπα Αλέξανδρου και της Μαρία ντα Γκλόρια της Ορλεάνης-Μπραγκάνσα και εγγονός του τελευταίου Βασιλιά της Γιουγκοσλαβίας, Πέτρου Β ́.

Γεννήθηκε στις Ηνωμένες Πολιτείες και μεγάλωσε στο Ηνωμένο Βασίλειο. Το 2020, μετακόμισε στη Σερβία και πήρε πιο ενεργό ρόλο στη δημόσια ζωή, ταξιδεύοντας συχνά σε Σερβία, Κοσσυφοπέδιο, Μαυροβούνιο και Βοσνία. Ο γιος του είναι το πρώτο αγόρι που γεννήθηκε στον Οίκο των Καραγεώργεβιτς σε σέρβικο έδαφος για 90 χρόνια. Το 2022 έγινε Κληρονομικός Πρίγκιπας, μετά την παραίτηση του κληρονομικού δικαιώματος διαδοχή από τον μεγαλύτερο αδελφό του Πέτρο.

 Πρώιμα χρόνια και εκπαίδευση 
Ο Πρίγκιπας Φίλιππος γεννήθηκε στις 15 Ιανουαρίου 1982 στη  Βιέννα της Βιρτζίνια, όντας ο δεύτερος γιος και το δεύτερο παιδί του Πρίγκηπα Αλεξάνδρου της Γιουγκοσλαβίας, και της Μαρία ντα Γκλόρια της Ορλεάνης-Μπραγκάνσα. 

Οι θεοί του είναι η Βασίλισσα Σόφια της Ισπανίας, ο Βασιλιάς Κωνσταντίνος Β ́ της Ελλάδας και η Πριγκίπισσα Άννα, Δούκισσα της Καλαμπρίας. Εκτός από τον δίδυμο αδελφό, έχει έναν μεγαλύτερο αδελφό, τον Πίτερ (γεννημένος το 1980). Ο Φίλιππος ζούσε στη Βιρτζίνια μέχρι το 1984. Το 1982, ο Φίλιππος και ο δίδυμος αδελφός του βαφτίστηκαν ως Σέρβοι Ορθόδοξοι Χριστιανοί, στη Σεβίλλη.

Μετά το διαζύγιο των γονιών του, το 1985, ο πατέρας του παντρεύτηκε ξανά την Πριγκίπισσα Αικατερίνη της Σερβίας αργότερα εκείνο το έτος. 

Μαζί με τον δίδυμο αδελφό του, ο Φίλιππος δέχτηκε εκπαίδευση στο Λονδίνο και το Κάντερμπερι. Τον Ιούνιο του 2000, ο Φίλιππος ολοκλήρωσε την έκτη τάξη στο King's School, στο Κάντερμπερι. Μετά τις πανεπιστημιακές σπουδές του, απονεμήθηκε πτυχίο από το Πανεπιστημιακό Κολέγιο του Λονδίνου. Το 2003-04, συμμετείχε σε ένα πρόγραμμα ανταλλαγής φοιτητών σε ένα Πανεπιστήμιο στη Μαδρίτη. Επίσης, τελείωσε το EHL Hospitality Business School  στην Ελβετία. 

Το 1991, ο Φίλιππος, με τον πατέρα του και τους αδελφούς του, επισκέφθηκε για λίγο το Βελιγράδι. Τον Φεβρουάριο του 2001, το Κοινοβούλιο της Γιουγκοσλαβίας πέρασε νομοθεσία που χορηγεί την ιθαγένεια σε μέλη της οικογένειας Καραγεώργεβιτς, καθιστώντας τον Φίλιππο επιλέξιμο για την ιθαγενότητα της Γιουγκόσλαβίας. Τον Ιούλιο του 2001, ο πατέρας του και η μητριά του μετακόμισαν στο Βελιγράδι. Μετά την διάλυση της Σοσιαλιστικής Ομοσπονδιακής Δημοκρατίας της Γιουγκοσλαβίας, ο Φίλιππος απέκτησε την ιθαγένεια της Σερβίας.

 Προσωπική ζωή 
Μετά την ολοκλήρωση των σπουδών του, ο Φίλιππος άρχισε να εργάζεται για χρηματοπιστωτικά ιδρύματα στο Σίτι του Λονδίνου. Εκεί εργάστηκε ως οικονομικός διευθυντής για την Landsbanki και το Teather & Greenwood. Μετά, δούλευε στο Ξενοδοχείο The Ritz London στο Λονδίνο. Στη συνέχεια, εργάστηκε για το παγκόσμιο The IKOS Hedge Fund. Πιο πρόσφατα, ο Φίλιππος έχει συνεργαστεί με έναν αναγνωρισμένο παγκόσμιο διαχειριστής περιουσιακών στοιχείων στο Λονδίνο.  Ο Φίλιππος ζούσε και δούλευε στο Λονδίνο μέχρι το 2020, όταν μετακόμισε στη Σερβία και άρχισε να εργάζεται από μακριά μετά την πανδημία COVID-19 στην Ευρώπη. 

Ο Φίλιππος ολοκλήρωσε το Μαραθώνιο της Αθήνας του 2010, τον Ημι-Μαραθωνίου του Βελιγράδιου του 2011 και το Μαραθώνιο του Λονδίνου του 2014.

 Γάμος και παιδιά 
Στις 24 Ιουλίου 2017, οι γονείς του ανακοίνωσαν τον αρραβώνα του με την Ντανίκα Μαρίνκοβιτς.

Ο Φίλιππος παντρεύτηκε την Ντανίκα Μαρινκόβιτς στις 7 Οκτωβρίου 2017 στον Καθεδρικό Ναό του Αγίου Μιχαήλ στο Βελιγράδι. Οι κουμπάροι τους ήταν η Βικτώρια, Διάδοχος της Σουηδίας και ο αδελφός του Πρίγκιπας Πέτρος. Ήταν ο πρώτος βασιλικός γάμος στη Σερβία από το 1922..

Η πριγκίπισσα Ντανίνα γέννησε τον γιο τους, Πρίγκιπα Στέφανο, στο Βελιγράδι στις 25 Φεβρουαρίου 2018 στις 10:30 π.μ. Ο Πρίγκιπας Στέφανος είναι το πρώτο αρσενικό παιδί που γεννήθηκε στην βασιλική οικογένεια σε σέρβικο έδαφος τα τελευταία 90 χρόνια. Ο Στέφανος βαφτίστηκε στις 15 Δεκεμβρίου 2018 στο Παρεκκλήσιο του Βασιλικού Παλατιού στο Βελιγράδι.

Στις 5 Νοεμβρίου 2023 στο Βελιγράδι, ο Φίλιππς και η Ντανίνα απέκτησαν μια κόρη, την Πριγκίπισσα Μαρίγια. 

 Δημόσια ζωή 
Ο Πρίγκιπας Φίλιππος παρακολούθησε τον επανενταφιασμό των παππούδων του, Βασιλιά Πέτρος Β ́ και Βασίλισσας Αλεξάνδρα, της προγιαγιάς Βασίλισσας Μαρίας και του θείου του Πρίγκιπας Άντριου στο Μαυσωλείο της Βασιλικής Οικογένειας στο Οπλένακ στις 26 Μαΐου 2013. 

Στις 17 Ιουλίου 2015, ο πρίγκιπας Φίλιππος και οι αδελφοί του παρακολούθησαν την γιορτή των 70ων γενεθλίων του πατέρα τους στο Βελιγράδι. Η εκδήλωση συγκέντρωσε 400 επισκέπτες, συμπεριλαμβανομένου του Καρόλου ΙΣΤ΄ Γουσταύου της Σουηδίας και του Αλβέρτου Β' του Μονακό.

 Πρίγκιπας στη Σερβία (2020-2022) 
Ο Φίλιππος ζούσε στο Λονδίνο με την οικογένειά του, τη σύζυγό του και τον γιο του, αλλά από τον Ιούλιο του 2020, μετακόμισαν και σήμερα ζουν στο Βελιγράδι. Με την μετεγκατάστασή του στη Σερβία, ο Φίλιππος εκπληρώθηκε την υπόσχεση που έδωσε στον Πατριάρχη των Σέρβων Ειρηναίο.

Τον Ιανουάριο του 2020, ο πρίγκιπας Φίλιππος εξέφρασε την υποστήριξή του στις διαδηλώσεις των κληρικών στο Μαυροβούνιο.

Στις 22 Νοεμβρίου 2020, ο Φίλιππος και η σύζυγός του, ήταν τα μόνα μέλη του Οίκου του Καραγεώργεβιτς που παρακολούθησαν την Εξόδιο Ακολουθία του Πατριάρχη Ειρηναίου στον Καθεδρικό Ναό του Αγίου Σάββα Βελιγραδίου. Ο Πρίγκιπας Φίλιππος και η σύζυγός του ήταν επίσης τα μόνα μέλη του Οίκου του Καραγεώργεβιτς που παρακολούθησαν την Ενθρόνιση του νεοεκλεγμένου Πατριάρχη Πορφυρίου στις 19 Φεβρουαρίου 2021 στο Ναό του Αγίου Μιχαήλ.

Τον Απρίλιο του 2021, ο Φίλιππος επισκέφθηκε το Κοσσυφοπέδιο για να υποστηρίξει την Σερβική κοινότητα εκεί. Επίσης έγινε το πρώτο μέλος του Οίκου του Καραγεώργεβιτς μετά τον παππού του Αλέξανδρο Α΄, που ταξίδεψε στο Πρίζρεν. Αυτός και η σύζυγός του ταξίδεψαν εκεί για ένα Σαββατοκύριακο επισκέπτοντας το Ορθόδοξο Σεμινάριο, το Ναό της Παναγίας του Ljeviš , τον Καθεδρικό Ναό του Αγίου Γεωργίου και την Εκκληρία του Αγίου Νικόλαου.

Στις 13 Σεπτεμβρίου 2021, ο Φίλιππος και η σύζυγός του, παρακολούθησαν Θεία Λειτουργία υπό τον Πατριάρχη Πορφύριο στην Κροατία και επισκέφθηκαν το Στρατόπεδο συγκέντρωσης του Γιασένοβατς.

Τον Δεκέμβριο του 2021, ο Φίλιππος εξέφρασε την υποστήριξή του στις περιβαλλοντικές διαδηλώσεις στη Σερβία.

Τον Φεβρουάριο του 2022, ο Φίλιππος και η σύζυγός του ταξίδεψαν στη Βοσνία-Ερζεγοβίνη. Συνάντησαν με τις τοπικές αρχές και ανέλαβαν τα κλειδιά του Θερινού Παλατιού Οίκου του Καραγεώργεβιτς, το οποίο είχε κατασκευασθεί από τον παππού του Αλέξανδρο Α΄ στις αρχές της δεκαετίας του 1920.

Στις 21 Μαρτίου 2022, ο Φίλιπ και η σύζυγός του υπέγραψαν Η λαϊκή πρωτοβουλία για την απαγόρευση της εκμετάλλευσης λιθίου και μπορίου στη Σερβία.

 Κληρονόμος Πρίγκιπας (2022-έως τώρα) 
δεξιά|μικρογραφία|Πρίγκιπας Φίλιππος και Πριγκίπισσα Ντανίκα τον Νοέμβριο του 2022. 
Στις 27 Απριλίου 2022, ο μεγαλύτερος αδελφός του πρίγκιπας Πέτρος παραιτήθηκε από τον τίτλο του κληρονομικού πρίγκηπα - για τον εαυτό του και τους απογόνους του. Ο Φίλιππος έγινε κληρονομικός Πρίγκιπας της Σερβίας και της Γιουγκοσλαβίας, κληρονόμος του πατέρα του, Αλέξανδρου. Η τελετή πραγματοποιήθηκε στην Casa de Pilatos στη Σεβίλλη, Ισπανία

Στις 5 Μαΐου 2022, ο Φίλιππος και η σύζυγός του παρακολούθησαν την τελετή στο Μέγαρο των Απομάχων στο Παρίσι προς τιμήν του Ναπολέοντα Βοναπάρτη και των στρατιωτών του Μεγάλου Στρατού που πέθαναν για τη Γαλλία. Στη συνέχεια, ταξίδεψαν στο Μοναστήρι της Μιλέσεβα.

Την πρώτη εβδομάδα του Ιουνίου του 2022, ο Φίλιππος και η οικογένειά του ταξίδεψαν στο Κοσσυφοπέδιο, επισκέφοντας το Γκαζιμεστάν, τη Μονή Γκρατσάνιτσας, το Πρίζρεν, την  Πρίστινα και το Μοναστήρι του Βίσοκι Ντέτσανι.

Στις 11 Σεπτεμβρίου 2022, ο Φίλιππος και η σύζυγός του συμμετείχαν σε μια πορεία από τη Λοζνίκη στην κορυφή του βουνού Γκουτσέβο προς τιμήν των στρατιωτών που πέθαναν στη μάχη του Δρίνας τον Σεπτέμβριο του 1914. 

 Πρόγονοι 
Ο Φίλιππος είναι μέλος του Οίκου του Καραγεώργεβιτς. Μέσω του πατέρα του, ο Φίλιππος είναι απόγονος του Βασιλιά Νικολάου Α΄ του Μαυροβουνίου, του Βασιλιά Φερδινάνδου της Ρουμανίας, του Βασιλιά Χριστιανού Θ΄ της Δανίας, του Βασιλιά Αλέξανδρου της Ελλάδας, του Αυτοκράτορα Νικολάου Α΄ της Ρωσίας, του Αυτοκράτορα Φρειδερίκου Γ´ της Γερμανίας και της Βασίλισσας Βικτωρίας του Ηνωμένου Βασιλείου. Το 2010, αρκετές πηγές ανέφεραν ότι ήταν μεταξύ των 100 πρώτων στη γραμμή διαδοχής στο βρετανικό θρόνο.

Μέσω της μητέρας του, ο Φίλιππος είναι απόγονος του Αυτοκράτορα Πέτρου Β΄ της Βραζιλίας, του Βασιλιά Λουδοβίκου Φιλίππου της Γαλλίας, του Βασιλιά Φραγκίσκου Α΄ των Δύο Σικελιών, του Αυτοκράτορα Φραγκίσκου Α΄, της Αυτοκράτειρας Μαρία Θηρεσία και του Βασιλιά Καρόλου Γ΄ της Ισπανίας.

 Παραπομπές 

 Εξωτερικοί σύνδεσμοι 

 Βιογραφία του πρίγκιπα Φίλιππου στην Βασιλική Οικογένεια της Σερβίας Επίσημη ιστοσελίδα


Κατηγορία:Σέρβοι γερμανικής καταγωγής
Κατηγορία:Οίκος των Καραγεώργεβιτς
Κατηγορία:Απόφοιτοι του Πανεπιστημιακού Κολλεγίου του Λονδίνου
Κατηγορία:Πρίγκιπες της Σερβίας